CELEX: 62018TN0061
Language: el
Date: 2018-02-05 00:00:00
Title: Υπόθεση T-61/18: Προσφυγή-αγωγή της 5ης Φεβρουαρίου 2018 — Rodriguez Prieto κατά Επιτροπής

16.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/23
            
         Προσφυγή-αγωγή της 5ης Φεβρουαρίου 2018 — Rodriguez Prieto κατά Επιτροπής
   (Υπόθεση T-61/18)
   (2018/C 134/32)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Amador Rodriguez Prieto (Steinsel, Λουξεμβούργο) (εκπρόσωποι: S. Orlandi και T. Martin, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               κυρίως, να υποχρεώσει την Επιτροπή να αποκαταστήσει τη ζημία που προκλήθηκε και, επομένως, να καταβάλει στον προσφεύγοντα-ενάγοντα ποσό ύψους 68 831 ευρώ ως αποζημίωση για την υλική ζημία που αυτός υπέστη και ποσό ύψους 100 000 ευρώ ως χρηματική ικανοποίηση για την ηθική βλάβη που αυτός υπέστη·
            
         
               —
            
            
               επικουρικώς, να ακυρώσει την απόφαση περί αρνήσεως παροχής αρωγής της 28ης Μαρτίου 2017·
            
         
               —
            
            
               εν πάση περιπτώσει, να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων υποστηρίζει, κυρίως, ότι η Επιτροπή υπέπεσε σε υπηρεσιακό πταίσμα μη αναγνωρίζοντάς του την ιδιότητα του καταγγέλλοντος δυσλειτουργίες, πράγμα το οποίο προκάλεσε στον προσφεύγοντα-ενάγοντα υλική ζημία και ηθική βλάβη που το ως άνω θεσμικό όργανο οφείλει να αποκαταστήσει. Επικουρικώς, ο προσφεύγων-ενάγων υποστηρίζει ότι το ως άνω θεσμικό όργανο παρέβη το άρθρο 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) ως εκ του ότι αρνήθηκε να του παράσχει την αρωγή που προβλέπεται από την εν λόγω διάταξη μετά την περάτωση της ποινικής διαδικασίας.